รัฐชดเชยสวนยาง1.7หมื่นต่อไร่
"ปณิธาน"ระบุรัฐบาลจ่ายเงินชดเชยสวนยางพารา17,000บาทต่อไร่ใช้มาตรฐานเดียวกับพืชผลชนิดอื่น
11 พ.ย. 2553

"ปณิธาน"ระบุรัฐบาลจ่ายเงินชดเชยสวนยางพารา17,000บาทต่อไร่ใช้มาตรฐานเดียวกับพืชผลชนิดอื่น
ที่รัฐสภา นายปณิธาน วัฒนายากร รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี กล่าวถึง การจ่ายเงินชดเชยสวนยางพาราที่ได้รับความเสียหาย เบื้องต้นมอบให้ไร่ละ 6,000 บาท คิดเป็นอัตราร้อยละ 55 ของราคาต้นทุน รวมกับเงินสงค์เคราะห์ของกองทุนสงเคราะห์การทำสวนยาง (สกย.) อีก 11,000 บาท รวมเป็นเงินทั้งสิ้น 17,000 บาท ว่า การจ่ายเงินในการชดเชย ได้ยึดตามมาตรฐานเดียวกันกับพืชผลชนิดอื่นๆ อย่างเท่าเทียมกัน
ส่วนความคืบหน้าการให้ความช่วยเหลือโรงเรียน ที่ได้รับผละกระทบจากสถานการณ์น้ำท่วม ได้มีการพูดคุยกับ นายชินวรณ์ บุญยะเกียรติ รัฐมนตรีว่าการกระทรวงศึกษาธิการ เพื่อมอบหมายให้แต่ละโรงเรียน ซึ่งอยู่ในเขตพื้นที่น้ำท่วมที่ได้รับผลกระทบอยู่ 800 แห่งว่าสถานการณ์ไม่น่าจะส่งผลกระทบต่อการสอบ เพราะในบางโรงเรียนได้จัดให้มีการสอบล่วงหน้าไปแล้ว ส่วนของงบในการช่วยเหลือในแต่ละโรงเรียน ขณะนี้ยังไม่มีโรงเรียนใดที่มีการของบเพิ่มเข้ามา แต่หากมีความจำเป็น หรือต้องการจะของบเพิ่ม ก็ให้ขอมาที่กระทรวงศึกษาธิการได้